**Výročná správa Rady školy pri ZŠ s MŠ Klin za rok 2016**

1. **Pôsobnosť a poslanie Rady školy**

Rada školy (RŠ) je zriadená podľa § 24 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a vyhlášky Ministerstva školstva Slovenskej republiky č. 291/2004 Z .z. , ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení s pôsobnosťou v rámci školy, pri ktorej je zriadená.

Rada školy je iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto školy z pohľadu školskej problematiky.

1. RŠ pri ZŠ s MŠ  Klin začala svoju pôsobnosť na **Ustanovujúcom zasadnutí Rady školy, ktoré sa konalo dňa** **14.3.2013** v ZŠ v Kline. Otvorenie a privítanie členov vykonala riaditeľka školy Mgr. Alexandra Jaňáková. Členov privítal a poprial veľa chuti do práce aj zástupca starostu obce p. Pavol Červeň. Funkčné obdobie orgánu školskej samosprávy je podľa § 24 ods. 16 zákona č. 596/2003 Z. z. štyri roky a končí dňa **13.03.2017.**

**3. Zloženie RŠ**

## 

## Za členov Rady školy pri ZŠ s MŠ Klin boli zvolení a delegovaní

nasledovní zástupcovia:

## **a) za pedagogických zamestnancov:** 1.Mgr. Renáta Prisažná

2.Mgr. Katarína Večerková

**b) za nepedagogických zamestnancov:** 1. Dana Svetlošáková

**c) za rodičov:** 1. Mária Katráková

2. Michaela Jendroľová

3. Ing. Janka Lajdová

4. Karol Revaj

**d) delegovaní zástupcovia obce:** 1. Viliam Bahleda

2. Dušan Gonšenica

3. Ing. Peter Jendroľ

4. Zdenka Triebeľová

Predsedom RŠ pri ZŠ s MŠ Klin je Mgr. Renáta Prisažná.

Podpredsedom RŠ pri ZŠ s MŠ Klin je Ing. Janka Lajdová.

**4. Činnosť Rady školy:**

Rada školy sa schádza podľa potreby, najmenej však 4-krát ročne. Pracuje

podľa navrhnutého štatútu.

V uplynulom kalendárnom roku prebehlo zasadnutie RŠ 4-krát.

**Prvé zasadnutie** sa konalo **dňa 21.3.2016.**

Predseda RŠ oboznámil členov s Výročnou správou za rok 2015, ktorá obsahovala:

1. pôsobnosť a poslanie RŠ
2. zloženie RŠ
3. prehľad činností vykonávaných v kalendárnom roku
4. ďalšie údaje.

Správa je prístupná u predsedu RŠ a v sídle RŠ.

Riaditeľka školy , Mgr. Alexandra Jaňáková, oboznámila členov RŠ s výchovno-vzdelávacími výsledkami za 1. polrok školského roku 2015/2016.

Informovala o pripravovaných aktivitách – Klokan – matematická súťaž pre žiakov 3.-9. ročníka, Hviezdoslavov Kubín, Testovanie 9, Plaváreň pre žiakov 3. a 4. ročníka, Zber papiera, Zápis do 1. ročníka, Čistá obec, Deň matiek, Škola v prírode pre žiakov 4. ročníka, ZRPŠ, súťaže, výlety a exkurzie...Informovala ďalej o potrebe vymaľovať triedy v nadstavbe školy, zabezpečiť do tried notebooky, o prebiehajúcom zápise do MŠ, na škole pracujú 2 asistentky v ŠKD, ktoré sú platené Úradom práce.

Ekonómka školy, pani Mária Katráková, oboznámila členov rady školy s Rozpočtom školy na rok 2016.

**Druhé zasadnutie** sa konalo **23.6.2016.**

Riaditeľka školy predniesla Hodnotiacu správu za školský rok 2015/2016, oboznámila členov RŠ s  Rámcovým učebným plánom na školský rok 2016/2017 pre primárne a nižšie sekundárne vzdelávanie. Riaditeľka školy ďalej informovala o výsledkoch Testovania 9, v ktorom naša škola skončila na 1. mieste z obidvoch testovaných predmetov ( slovenský jazyk a literatúra a matematika) v rámci okresu Námestovo, ďalej informovala o triednictve, úväzkoch učiteľov, o počte a rozdelení žiakov MŠ a ZŠ v budúcom školskom roku , o zavedení čipov na príchod do školy ,o službách počas prázdnin, o doučovaní z predmetov anglický jazyk a matematika v rámci dobrovoľníckej činnosti, o interaktívnych tabuliach a dataprojektoroch v triedach, o komisionálnych skúškach v auguste, informovala ďalej o potrebe prestavby starej kotolne na učebňu technickej výchovy.

Predseda Rady školy zhodnotil prácu rady. V školskom roku 2015/2016 sa uskutočnili 4 zasadnutia, na ktorých sa riešila školská problematika. Nakoľko bola výchovná poradkyňa, Mgr. Anna Huráková, práceneschopná, Správu o rozmiestnení žiakov v školskom roku 2015/2016 predniesol predseda rady školy. V tomto školskom roku bolo rozmiestnených 37 žiakov na stredné školy. Na stredné odborné učilište boli prijatí 3 žiaci. Na osemročné gymnázium boli prijaté dve žiačky 5. ročníka a na bilingválnu obchodnú akadémiu bola prijatá jedna žiačka 8. ročníka.

Ekonómka školy, p. Mária Katráková, oboznámila členov RŠ s Finančným a hmotným zabezpečením  ZŠ s MŠ Klin.

Starosta obce, p. Štefan Peňák, poďakoval členom rady za ústretovosť, dochádzku, dobrú spoluprácu a dobré vzťahy a vyzval na spoločné riešenie problémov, poďakoval vedeniu, učiteľom a zamestnancom školy za výborné výsledky a chod školy, pozval na Kultúrno – športový deň obce 3.7.2016.

**Tretie zasadnutie** sa konalo **dňa** **3.10.2016.**

Predseda RŠ oboznámil členov s Plánom zasadnutí RŠ v školskom roku 2016/2017. Riaditeľka školy , Mgr. Alexandra Jaňáková, predniesla Správu o výchovno – vzdelávacej činnosti, jej výsledkoch a podmienkach za školský rok 2015/2016. Všetci prítomní sa mali možnosť k nej vyjadriť. Správu za predchádzajúci školský rok predkladá riaditeľ školy po jej prerokovaní v pedagogickej rade príslušnému orgánu školskej samosprávy, t.j. Rade školy. Prílohou správy je vyjadrenie Rady školy k predkladanej správe. Riaditeľ školy správu zverejní v škole na príslušnom mieste a na internetovej stránke školy najneskôr do 31.12. príslušného kalendárneho roka, predniesla Správu o počte žiakov a triednictve v školskom roku 2016/2017. Informovala tiež o krúžkovej činnosti na škole.

Zástupkyňa MŠ, Mgr. Iveta Ferancová, predniesla Školský vzdelávací program v MŠ, taktiež Školský poriadok v MŠ, všetci prítomní sa mali možnosť k nemu vyjadriť. Informovala o pripravovaných aktivitách a krúžkoch v MŠ na tento školský rok.

**Štvrté zasadnutie** sa konalo **dňa 12.12.2016.**

Riaditeľka školy predniesla Návrh rozpočtu na rok 2017,informovala o prebiehajúcich a chystaných aktivitách na škole: Vianočná besiedka, Vianočné trhy, zbierka Vianočný anjel, Školský ples, Karneval, Lyžiarsky výcvik, Rozprávková noc, Zápis do 1. ročníka, Škola v prírode. Informovala o tom, že zostávajúce financie z roku 2016 boli použité na vybavenie kabinetov a krúžkovej činnosti.

Predseda RŠ, Mgr. Prisažná Renáta, pripomenula končiace sa funkčné obdobie súčasnej Rady školy a informovala o nadchádzajúcich voľbách do Rady školy pri ZŠ s MŠ Klin, ktoré sa uskutočnia v marci 2017.

Členovia Rady školy sa vyjadrovali tiež k pripravovaným oslavám 450. výročia založenia obce Klin v júni 2017.

**Na záver by som chcela poďakovať členom RŠ za  aktívnu prácu a účasť na zasadnutiach počas uplynulého kalendárneho roka.**

Predseda RŠ: Mgr. Renáta Prisažná